Hyvät katsojat! Olemme Herra käyttää lääkäriä -sarjassa -
käyneet läpi koko 7 metriä maha-suoli -kanavaa.
Nyt on aika tarkastella vielä haimaa ja maksaa.
Tähän Jumalan luomaan satumaisen nerokkaaseen järjestelmään -
on liitetty haima tuottamaan entsyymejä, -
että saadaan talteen rasvoja, hiilihydraatteja.
Samoin maksa on siinä siksi, -
että sappihapot auttavat ottamaan talteen rasvoja.
Molemmat rauhaset ovat hyvin tärkeitä ja elämälle välttämättömiä, -
maksa ennen kaikkea. Haima tuottaa lisäksi insuliinia ja glukagonia, -
joka ei sinänsä liity ruoansulatukseen, vaan sokeriaineenvaihduntaan.
Haimatulehdus on hyvin vakava sairaus, varsin yleinen ja lisääntyvä.
Sitä esiintyy Suomessa noin 4 000-5 000 tapausta vuodessa.
Voi olla, että suomalaisilla on joku perinnöllinen taipumus -
saada haimatulehduksia. Tämmöistä arvelua on esitetty.
70 %:ssa haimatulehduksen aiheuttaa raju ryyppääminen, ja se voi uusia.
Jos on ollut ryyppäämisen aiheuttama haimatulehdus, -
niin olisi viisainta kokonaan välttää alkoholia.
20 % haimatulehduksista johtuu sappikivistä.
Jos on liikkuvia sappikiviä ja sappi kovin oireilee...
Sappikivet ovat erittäin yleisiä eivätkä yleensä aiheuta oireita, -
mutta jos sappioireita on usein, kannattaa harkita -
sapen poistamista tähystyksellä, joka on helppo toimenpide.
Tehdään vain pari pientä viiltoa, putket sinne ja sappi pois.
Jos sappikivet ovat aktiivisia, on pelättävissä, -
että kivet liikkuvat ja tukkivat haiman eritystien suoleen, -
joka on yhteinen loppupäässä sapen kanssa ja voi tulla katastrofi.
Tämä on hyvä lääkärin kanssa pohtia.
10 %:ssa syy jää vähän epäselväksi.
Raju alkoholinkäyttö voi iskeä haimatulehduksen heti kättelyssä.
Tiedän tapauksen, jossa ensimmäinen alkoholikokeilu -
eli pullo Koskenkorvaa kylmiltään vatsaan aiheutti heti -
erittäin rajun haimatulehduksen.
Haimatulehdus on usein täyskatastrofi siellä vatsassa.
Haima tuhoutuu - usein aika pahastikin.
Se on hengenvaarallinen tapaus. Sitten on lieviä tapauksia.
Oireet enenevät useita päiviä. On pahoinvointia, oksentelua, -
ylävatsakipua, joka usein säteilee selkään.
Yleistila laskee ja voi tulla kuumetta ja muita oireita.
Usein toistuvan haimatulehduksen saavat tunnistavat sen, -
mutta ensimmäisellä kerralla on oltava hyvin varovainen, -
koska haimatulehduksen hoito kuuluu aina sairaalaan.
Siis aina sairaalahoitoon, jos on haimatulehdus.
Se on erittäin tavallinen tauti - siis 4 000-5 000 tapausta/vuosi.
Haiman tilaa voi tarkemmin selvittää tietokonekerroskuvauksella.
Haimatulehdusdiagnoosi saadaan aika nopeasti veri- ja virtsanäytteestä.
Alkoholihaimatulehdusta hoidetaan nestehoidolla ja kipulääkkeillä.
Se on joskus hankalaa. Siinä vedetään potilas kuoleman kielistä.
Aika tavallinen tapaus tehoosastolla on, -
että tulee paljon juonut kaveri, joka saa 5:nnen haimatulehduksensa.
Hänet on puoli vuotta aiemmin pelastettu tuonelan portilta -
hintaan 50 000 euroa teho-osastolla.
Teho-osastohoito on kallista. Yhtä vuodetta kohti on 6 virkaa.
Sitten taas tulee sama mies ja sama homma.
Lääkärit ovat tähän hiukan kyllästyneitä, -
koska jopa 20 % tehohoidosta menee alkoholivaurioitten hoitamiseen.
Samat henkilöt tulevat yhä uudelleen.
Lääkärislangissa sitä kutsutaan vähän vitsillä 1000 ryypyn huolloksi.
Monet lääkärit ovat vähän tähän kypsyneitä ja sanovat, -
etteivät pian enää jaksa näitä hoitaa. Lasku yhteiskunnalle on suuri.
No, useimmiten nämä kuitenkin paranevat, mutta ei aina.
Se on todella vaarallinen tauti, joka voi tappaa. Niitä on paljon: -
4 000-5 000/vuosi ja määrä lisääntyy kovasti.
Raju ryyppääminen, erityisesti siis alkoholinkäyttö, on tähän syynä -
ja voi olla perinnöllistä taipumusta.
Jos sairaus äityy oikein pahaksi, tuloksena on haimakudoksen kuolio.
Tällöin se on pakko leikata. Sairasta haimakudosta poistetaan.
Jos se johtuu sappikivistä (20 % tapauksista), -
niin silloin pikaisesti leikataan ja poistetaan ongelmallinen kivi.
Se paranee kyllä yleensä.
Alleviivaan sitä, että haimatulehdus on erittäin vakava ja yleinen.
Siihen kuollaan aika useinkin.
Sillä on taipumus uusia. Jos on on ollut kerran haimatulehdus, -
niin ehdoton sääntö on, ettei ikinä enää tippaakaan alkoholia!
Se lisää uusiutumisriskiä. Tämä on sanottava suoraan.
Mitään kohtuukäyttöä ei kannata suositella.
Alkoholit poikki aivan täysin, jotta uusiutumista ei tule!
No, jälkiseuraamukset ovat usein sitä, -
että tulee krooninen haimatulehdus, etenkin niillä, -
jotka ryyppäämisestä saavat sen uudelleen.
Se tulee usein jatkuvasti runsaasti alkoholia käyttäville.
Siihen liittyy toistuvia ylävatsakipuja.
Ajan mittaan kehittyy haiman toiminnan vajaus.
Lisäksi voi tulla diabetes. Sehän erittää insuliinia ja glukagonia.
Haima erittää ruoansulatus- entsyymit (lipaasit, amylaasit), -
jotka sulattavat rasvoja ja hiilihydraatteja. Kun ne eivät imeydy, -
(vain entsyymien pilkkomat imeytyvät), ravinnon puutteesta seuraa -
laihtumista, ripulia, puutostauteja ja ylävatsakipua.
Tämä tauti voidaan siis ehkäistä vain välttämällä rajua juomista -
ja toistuvissa tapauksissa ehdoton täysraittius.
Se on sanottava suoraan ja rehellisesti.
Jos haiman vajaatoiminta on kehittynyt, niin se on kiusallinen.
Kivut, huono imeytyminen, ilmavaivat, pahanhajuiset ulosteet -
ovat siitä merkkinä. Hoitona voivat olla kapselit, -
joissa on puuttuvia entsyymejä.
Kun haima ei eritä rasvan ja hiilihydraatin sulatusentsyymejä, -
niin ne otetaan kapselin muodossa.
No, vajaatoiminnan syyt ovat siis pitkäaikainen krooninen tulehdus -
ja muu syy voi olla haimasyöpä, -
joka voi tuhota sen verran tervettä kudosta, että syntyy vajaatoiminta.
Mitkä ovat sitten ne oireet? Osa käytiin jo läpikin: -
jaksottaiset vatsakivut, säteilevät yleensä vyömäisesti selkään, -
ravitsemusongelmat, laihtuminen, insuliinia tuottavien solujen tuho, -
ja siitä aiheutuva sokeritauti.
Uloste on ripulimaista, usein rasvaripulia.
Se sisältää runsaasti rasvaa ja on löysää ja pahantuoksuista.
Diabetes tyypillisesti väsyttää, janottaa, tulee paljon virtsaa.
Näillä täytyy vähän seurata sokeriarvoa myös.
Vajaatoiminta ei parane itsehoidolla, mutta alkoholi kokonaan pois, -
pieniä aterioita useammin sulamista helpottamaan, -
rasvan välttäminen, muttei kokonaan, koska sitä ihminen tarvitsee.
Joskus pitää käyttää erikoisrasvoja tai D-vitamiinivalmisteita.
No, milloin sitten hoitoon?
Sitä voidaan seurata veri- ja ulostetutkimusten avulla.
Magneettikuvalla tai tietokonetomo- grafialla voi katsoa haiman tilaa.
Siitä se selviää. Hoitona käytetään haimaentsyymivalmisteita -
aterioiden yhteydessä. Ravitsemus- terapeutin ohjeita voi hyödyntää.
On jännää, että haimasyöpään usein liittyy tupakointi.
Ei oikein tiedetä, mutta näyttää siltä, -
että siihen liittyy tupakointi. Tupakointi on yksi riskitekijä.
Tiedämme, että tupakointi aiheuttaa yhteiskunnallemme -
1 500 miljoonan euron kulut/vuosi.
Tupakkaverosta kuitataan vain puolet siitä, runsas 700 milj. euroa.
Meillä on vireillä ohjelma, että tupakka poistuu kokonaan -
vähitellen myynnistä tai se siirretään Alkoon, -
koska siitä on niin tavattomasti ongelmia.
Tässä tapauksessa tuntuu siltä ja tilastot osoittavat, -
että tupakointi liittyy haimasyöpään.
Sitten mennään maksaan.
Maksakirroosi on myös käsiin räjähtänyt tauti.
Se on Suomessa viime sukupolvien aikana peräti 4-kertaistunut.
Maksakirroosi oli aika harvinainen tauti Suomessa -
vielä 1960-70 -luvulla. Niitä näki harvoin, -
mutta nyt se on aika tavallinen.
Näyttää siltä, että alkoholiin liittyvät maksasairaudet ovat -
pian erittäin merkittävä ja kallis tautiryhmä ja tuppaa lisääntymään.
Sain lääkärikoulutukseni Ranskassa viinialueella 1960-70 -luvulla.
Siellä se oli tavattoman yleinen. Työskentelin vatsatautien polilla -
ja ovesta lappoi sisään 35-40 -vuotiaita keltaisia naisia.
Niiltä kysyttiin: "Käytättekö alkoholia?"
Vastaus oli: "En koskaan juo alkoholia."
Silloin siellä alkoholia oli vain tislattu 'eau de vie', elämän vesi.
Nämä naiset olivat 15 vuotta juoneet 1/2 pulloa punaviiniä/pv.
Eivät olleet edes olleet humalassa -
eivätkä kokeneet käyttäneensä alkoholia. Se oli kuin meillä maito.
Niillä oli maksakirroosi. Tehtiin tähystys -
ja maksa oli kuin kuivettunut rusina. Kaikki sitten kuolivat, -
yleensä puolet vuoden sisällä. Miehillä sama homma. Tosi kurjaa.
Pelkään, että olemme Suomessa pian saman tilanteen edessä.
Suomalaisilla näyttää olevan jokin perinnöllinen taipumus -
aikuistyypin diabetekseen. Ja yllätys, yllätys, -
maksakirroosi ei tule vain alkoholista, vaan voi tulla muustakin.
Diabeteksessä tai liiassa hiili- hydraattien/sokerin käytössä, -
ylipainossa voi tulla rasvamaksa.
Rasvamaksaan voi tulla tulehdus ja tulehduksesta tulee kirroosi.
Tämä koskee nyt erityisesti naisia.
He sietävät alkoholia huonommin, koska se imeytyy heillä paremmin.
Jos on piilevä sokeritauti, -
(Suomessa on 150 000 diabeetikkoa, jotka eivät tiedä sitä) -
vähän ylipainoa, yleensä rasvamaksa, niin varsinkin naisilla -
2-3 siideriä/pv tekee aika usein maksakirroosin jopa 5 vuodessa.
Varoitan tästä. Ikävä kyllä tässä ei ole demokratiaa eikä tasa-arvoa.
Tosiasia on, että naiset eivät siedä alkoholia.
Ei sitä miehillekään suositella, mutta jos on piilevä diabetes, -
perinnöllinen taipumus siihen, liikkuu vähän, ylipainoa, -
rasvamaksa, joka voi tulehtua. Tässä tilanteessa -
2-3 siideriä tai keskiolutta/pv tekee helposti -
ainakin joka toiselle maksakirroosin 5 vuodessa.
Haluan tästä erityisesti varottaa, että välttäkää alkoholia.
Se on erittäin iso riskitekijä ja pelkään, -
että olemme pian samassa tilanteessa -
kuin Ranskassa 60-70-luvulla, jos tähän ei puututa.
Ranskalaiset ovat oppineet kantapään kautta sen, -
ettei viiniä enää juoda. He juovat nykyään suomalaisia vähemmän.
Varmaan moni voi yllättyä. Siellä on nykyään vähemmän maksakirroosia.
Tilanne on kääntynyt toisin päin. He haluavat dumpata -
halvan bulkkiviininsä tänne. He haluavat päästä siitä eroon.
Meillä on hirveät paineet saada viini maitokauppoihin, -
mikä Suomen kaltaisessa maassa olisi täyskatastrofi.
Ei missään tapauksessa! Alkoholiteollisuus kyllä pitää huolen, -
että lehdet kirjoittavat viinistä hyvänä sydänlääkkeenä.
Pelkkää valetta ja täyttä humpuukia! Ihan markkinointikikkaa.
Jokainen ymmärtää tämän. Toistan, -
että alkoholi muuttuu elimistössä asetaldehydiksi.
Alkoholista tuleva asetaldehydi aiheuttaa -
25 % kaikista maha-suoli -kanavan syövistä.
Jos olisimme järkeviä, mitä ihmiset eivät yleensä ole, -
turvallinen alkoholiannos olisi 1 tl viiniä ja 1 rkl olutta/pv, -
koska se asetaldehydi on tämän näytelmän konna.
Maksakirroosi on siis vakava sairaus.
Se on meillä 4-kertaistunut. Alkoholinkäytön 2-kertaistuttua -
haitat 4-kertaistuvat. Tässä se näkyy hyvin.
Alkoholi tuplaantunut, maksakirroosit 4-kertaistuneet.
Menee oppikirjan mukaan. Suomessa kuolee maksakirroosiin 500/vuosi.
Vielä 1960-luvulla ehkä 5, mutta nyt 500.
Syynä oli tietysti se alkoholin käyttö.
Miehillä 4-5 keskiolutta tai vastaavaa/pv -
lisää riskiä, naisilla 3-4 keskiolutta tai siideriä/pv.
90 % maksakirrooseista Suomessa aiheutuu siis alkoholista.
Osa on pitkäaikaisista B- ja C-hepatiiteista.
On näitä maksan tulehduksia.
A- ja B-hepatiittiin voi ottaa rokotuksen (Twinrix), -
jota suosittelen kaikille. Varsinkin paljon etelässä käyvien -
kannattaa todella ottaa rokotus. C-hepatiittiin ei ole rokotusta, -
mutta sitä esiintyy suonensisäisten huumeiden käyttäjillä.
Todellakin yleistyvän maksakirroosin syy on yllättäen rasvamaksa.
Se voi siis tulla ilman alkoholiakin ja liittyy vyötärölihavuuteen.
Rasvamaksasta voi tulla maksan tulehdus, joka vie kirroosiin.
Sitten on jonkin verran ns. autoimmuunisairauksia.
Niistä olemme puhuneet aiemmin. Nekin voivat aiheuttaa sitä.
No, mitkä sen oireet ovat? Monet juovat iloisesti -
ja maksa-arvot ovat hyvät. "Ei mulla varmaan ole kirroosia."
Eivät maksa-arvot siitä mitään kerro.
Siinä ei ole yleensä mitään oireita.
Kun niitä tulee, peli on pelattu. Vatsassa on askites -
ja puolet kuolee vuoden sisällä. Tämä on se surullinen tarina.
Rehellisesti on sanottava, että jos käytät paljon alkoholia -
ja lääkäri toteaa maksa-arvot aika hyviksi, ei se mitään tarkoita.
Se ei meinaa sitä, ettei maksakirroosia ole.
Kun maksa on kurttuinen "kuivunut rusina", -
ei se mitään entsyymejä pysty edes erittämään. Se on selvä homma.
Normaalit maksa-arvot eivät sulje pois kirroosia/kehittymässä olevaa.
Tätä voi sairastaa kauan tietämättä sairaudesta mitään.
Ainoastaan ultraäänellä saadaan selvää eikä silläkään aina.
Solunäyte biopsialla on ainoa varma tapa selvittää, -
onko maksakirroosia vai onko se tulossa. Siis biopsianäyte.
Eivät ultraäänet ja kokeet kerro sitä eikä tätä.
Haluan oikaista harhaluulon. Monet jatkavat runsasta alkoholinkäyttöä, -
kun on sanottu, että maksakokeet ovat ok. Ei se mitään todista.
Loppuvaiheessa tähän liittyy kovin monia oireita, -
mutta silloin ollaan jo kalkkiviivoilla.
Se heijastaa sitä, että maksa hoitaa monia tehtäviä.
Ei maksaa voi poistaa eikä keinomaksaa ole.
Munuaiset voi poistaa. Keinomunuainen on.
Maksa on niin monimutkainen. Sen verenkierto on moninkertainen, -
porttilaskimot, lymfakierrot, valtimo- ja laskimokierrot.
Tosi monimutkainen keskeinen aineenvaihduntaelin.
Oireina ovat yleensä keltaisuus, laihuus, helposti mustelmia.
Väri johtuu siitä, että maksa ei poista verestä -
punasolujen hajoamistuotetta, bilirubiinia.
Kirroosimaksa ei pysty tekemään riittävästi valkuaisaineita -
eli veren hyytymistekijöitä. Siksi laihuus, keltaisuus, mustelmat.
Tulee vuototaipumusta. Tulee pukamat, -
koska suolistoverenkierto häiriintyy.
Sitten tulevat tosi pelottavat suonikohjut ruokatorveen.
Ruokatorveenkin voi tulla suoni- kohjuja ja ne vasta hankalia ovat.
Ranskassa 60-70-luvulla opiskellessani -
kotikäyntilääkärin laukussa oli verenpainemittari, stetoskooppi -
ja Sengstaken-Blakemore -tuubi.
Aika usein potilas sai verensyöksyn kotona, -
kun ruokatorven suonikohjut hajosivat ja tuli verta valtavasti.
Tuubi laitettiin ruokatorveen ja ilmalla koetettiin hillitä vuotoa.
Niin yleinen tämä oli Ranskassa. He ovat viisastuneet ja oppineet.
Viininjuonti on paljolti jäänyt, ja me olemme ajaneet Ranskan ohi -
näissä maksakirroositapauksissa.
Pitkälle mennyt maksakirroosi johtaa siis -
vaikeisiin aineenvaihduntatoiminta- häiriöihin, jopa maksakoomaan.
Silloin tajunnan taso laskee, ja tilanne on jo aika huono.
Myöhäisvaiheessa kehittyy nestettä vatsaonteloon.
Vatsa alkaa turvota ja hölskyä. Se on askites.
Sitä voi tulla sinne litrakaupalla ja sitä voi poistaa, -
muttei se paljon auta. Sitä tulee äkkiä takaisin.
Sitä voi kokeilla poistaa nesteen- poistolääkkeillä, -
muttei sekään oikein toimi.
Ranskassa olin miesten sisätauti- osastolla harjoittelemassa.
Siellä oli 60 potilasta ja jokaisella maksakirroosi.
Vähän yksitoikkoista. Ikähaarukka oli 15-65-vuotiaita.
Poistettiin neste steriilisti talteen, -
ja tiputettiin takaisin valkuaisaineineen.
Samalla ajettiin nesteenpoisto- lääkkeillä nestettä pois.
Se oli vähän temppuilua, kuoleman lykkäämistä.
Nyt katsotaan, että jos on maksakirroosi ja askites, -
niin puolet kuolee vuoden sisällä. Ainut hoito on maksan siirto.
Maksan siirtoja tehdään kyllä näissä tapauksissa totta kai.
Ranskassa silloin niitä oli niin paljon, ettei pystytty tekemään.
Nykyään tehdään. Jos henkilö on selvästi näyttänyt, -
että alkoholinkäyttö loppuu, niin silloin maksa siirretään meilläkin.
Maksansiirtoja tehdään paljon. Se on kirurgisesti aika haastava.
No, lisäksi on syytä muistaa, -
että maksakirroosi on yleisin maksasyövän aiheuttaja.
Näytelmän konna on taas se asetaldehydi, jota alkoholista tulee.
Alkoholi muuttuu kaikki asetaldehydiksi.
Jännästi ihan viime vuosina on selvinnyt alkoholin myrkyllisyys, -
mutta se on vaiettu kuoliaaksi. Ei tästä kerrota teille, -
että alkoholista tulee asetaldehydia, kamalaa myrkkyä -
aiheuttaen 1/4 syövistä. Ei siitä kerrota niin kauan kuin -
aikakauslehdet/media tienaavat alkoholimainoksilla. Ne ovat hiljaa.
Jos on maksakirroosi, niin tärkein toimenpide on täysraittius.
Nyt on tullut uusi tekniikka. Maksansiirron ohella voidaan tehdä -
TIPS-suntti eli ohitus -
(engl. Transjugular Intrahepatic Portosystemic Shunt).
Se näyttää toimivan joillakin potilailla.
Muista miettiä alkoholinkäyttöä ja muista, -
että maksakirroosi voi tulla muutenkin kuin alkoholista.
Vielä muutama sana haimasyövästä, jota on n. 1 000 tapausta/v.
Se on lisääntynyt.
Se on yleensä 70-vuotiailla, mutta sitä on myös nuorilla.
Diagnoosi on hyvin hankala, koska se on vaikeassa paikassa -
ja diagnoosi usein viivästyy. On hyvä tietää, että siinä voi olla -
pinnallisia laskimotulppia alaraa- joissa, kuten joissain syövissä.
Laihtuminen, ylävatsakipu, selkäkipu ja ripuli voivat olla oireita.
Se on hyvin hankala ja pyritään lähes aina leikkaamaan.
15 %:ssa tapauksista syöpäkudos saadaan leikkauksessa poistettua.
Sitä seurataan CA 19-9 -merkki- ainepitoisuudella.
Sitä hoidetaan aina leikkauksella ja pyritään poistamaan kudos.
Tehdään muitakin toimenpiteitä siellä.
Voidaan tehdä palliatiivisia, potilaan tilaa helpottavia leikkauksia.
Tässäpä olivatkin koko suolikanavan sairaudet.
Meillä on ihmeellinen 7 metrin putki, -
jonka toisesta päästä laitamme ruokaa, toisesta tulevat ulosteet.
Siellä on maksa, haima, sylkirauhaset kaikki niin, -
että oikeassa paikassa oikeat aineet otetaan talteen.
Meidän on myös pantava sinne oikeaa polttoainetta -
ja mietittävä elintapoja ja muistettava, -
että niillä voi paljon ehkäistä eri maha-suoli -kanavan tauteja.
Kiitos, kun olit mukana tässä vatsatautiohjelmasarjassa.
Hyvä katsoja! Kiitos, että seurasit tätä ohjelmaa.
Mikäli ohjelmasta oli sinulle hyötyä, -
voit tukea sen tuottamista jatkossakin -
soittamalla numeroon 0600-10077. Puhelun hinta on noin 10 euroa.
Voit myös laittaa tukimaksun ruudussa näkyvälle tilille -
ja kohdentaa sen ruudussa näkyvällä viitteellä tälle ohjelmalle.
Kiitos, kun olit mukana! Jumalan siunausta sinulle!
Tekstitys: Tuula-Riitta Virrankare